Foilsiú an doiciméid aonair dá dtagraítear in Airteagal 94(1), pointe (d), de Rialachán (AE) Uimh. 1308/2013 ó Pharlaimint na hEorpa agus ón gComhairle agus na tagartha d’fhoilsiú sonraíochta ainm in earnáil an fhíona

(2022/C 147/05)

Leis an bhfoilsiú seo, tugtar an ceart agóid a dhéanamh i gcomhréir le hAirteagal 98 de Rialachán (AE) Uimh. 1308/2013 ó Pharlaimint na hEorpa agus ón gComhairle (1) laistigh de 2 mhí ó dháta an fhoilsithe seo.

DOICIMÉAD AONAIR

“ Vézelay ”

PDO-FR-02406

An dáta a cuireadh an t-iarratas isteach: 3.12.2021

1. Ainm nó ainmneacha atá le clárú

Vézelay

2. Cineál an táisc gheografaigh

STFC - Sonrúchán tionscnaimh faoi chosaint

3. Catagóirí na dtáirgí finiúna

1. Fíon

4. Tuairisc ar an bhfíon nó arna fíonta

Is fíon geal socair tirim é, a mbíonn dath órga gealbhuí air. Is é saintréith an fhíona nádúr bláthach a mbíonn neart úire agus blas mianraí sa bhéal ina mbonn taca leis. Is casta agus is míne a éiríonn sé le haois.

Bíonn neart alcóil nádúrtha íosta de réir toirte 11 % sna fíonta.

Tar éis an tsaibhrithe, ní sháraíonn an neart alcóil iomlán de réir toirte sna fíonta 13 %.

Is mar seo a leanas a bhíonn iomlán uasta siúcraí coiptheacha (fruchtós agus glúcós) sna fíonta críochnaithe atá réidh lena dtomhailt:

— 3 ghram in aghaidh an lítir;

— nó 4 ghram in aghaidh an lítir, más ionann an aigéadacht iomlán agus 55,10 milleachoibhéis nó más mó é ná sin, mar atá 4,13 gram in aghaidh an lítir arna shloinneadh mar aigéad tartarach (nó 2,7 gram an lítir arna shloinneadh mar H2SO4).

Comhlíonann na critéir anailíseacha eile luachanna na reachtaíochta Eorpaí.

Saintréithe anailíseacha ginearálta Neart alcóil iomlán uasta (% de réir toirte) Neart alcóil iarbhír íosta (% de réir toirte) Aigéadacht iomlán íosta Aigéadacht luaineach uasta (ina milleachoibhéisí in aghaidh an lítir) Iomlán uasta dé-ocsaíde sulfair (ina mhilleagraim in aghaidh an lítir):

5. Cleachtais fíonóireachta

a. Cleachtais fhíoneolaíocha fhíor-riachtanacha

Cleachtas saothraithe

Is é 6 400 planda in aghaidh an heicteáir an dlús plandála fíniúnacha íosta, ina mbeidh achar 1,30 méadar nó níos lú ná sin idir na sraitheanna, agus ina mbeidh achar atá idir 1 agus 1,20 méadar idir plandaí sa tsraith chéanna.

Rialacha prúnála

Cleachtas saothraithe

Déantar na fíniúnacha a phrúnáil ar bhealach a fhágtar 12 bhachlóg scartha an planda ar a mhéad agus 7,5 bachlóg scartha in aghaidh an m2 ar a mhéad:

— an ghearrphrúnáil (lena dtreoraítear fíniúnacha ar ghéaga Royat nó ar ghéaga déthaobhacha),

— nó an fhadphrúnáil i.e. an phrúnáil Guyot shingil.

Féadfar an phrúnáil Guyot shingil a oiriúnú mar seo a leanas:

— le spor eile lenar féidir suíomh an chána a athrú ó bhliain go bliain;

— le cána giorraithe a bhfágtar trí bhachlóg scartha air ar a mhéad agus le spor nach bhfágtar ach dhá bhachlóg scartha air.

Beag beann ar an modh prúnála, féadfar na fíniúnacha a phrúnáil ionas go mbeidh 2 bhachlóg scartha breise orthu ar choinníoll gur lú líon bliantúil na mbuinneog thorthúil in aghaidh an phlanda ná líon na mbachlóg scartha arna bhunú leis na rialacha prúnála, nó gurb ionann na líonta sin, ag an gcéim fheineolaíoch a chomhfhreagraíonn do 11 nó do 12 dhuilleog.

An fhíonóireacht

Srian is infheidhme maidir le táirgeadh na bhfíonta

— Tá toirmeasc ar fháisceáin leanúnacha.

— Tá toirmeasc ar shliseanna adhmaid a úsáid.

An t-aosú

Cleachtas fíoneolaíoch sonrach

Déantar na fíonta a aosú go dtí an 1 Márta den bhliain tar éis bhliain a mbuainte ar a laghad.

b. Táirgeacht uasta

64 heictilítear in aghaidh an heicteáir

6. Limistéar geografach críochaithe

Is iad seo a leanas na bardais ina bhféadfar na fíonchaora a bhuain, an fhíonóireacht a dhéanamh agus na fíonta a tháirgeadh agus a aosú: Asquins, Saint-Père, Tharoiseau agus Vézelay i roinn Yonne.

7. Príomhchineálacha fíniúna

Chardonnay B

8. Tuairisc ar an nasc nó ar na naisc

8.1. Tuairisc ar na tosca nádúrtha a bhfuil baint acu leis an nasc

Tá réigiún Vézelien suite ar imeall Pháirc Nádúrtha Réigiúnach Morvan, i ndeisceart roinn Yonne sa Bhurgúin. Is eintiteas geografach sonrach neamhspleách é réigiún Vézelien atá suite 40 ciliméadar ó fhíonghoirt Auxerrois agus thart ar 100 ciliméadar ón gcéad chuid d’fhíniúnacha Côte d’Or. Faightear na fíniúnacha i ngar dá chéile ar fhánaí bhardais Asquins, Saint Père, Tharoiseau agus Vézelay ar an dá thaobh de Ghleann Abhainn Cure, craobh-abhainn de chuid Abhainn Yonne.

Braitheann an timpeallacht gheografach inar forbraíodh limistéar fíonóireachta Vézelien i gcaitheamh na gcéadta blianta go mór ar mhorfaigineas na háite. Le hardú deireanach Mhaisíf chriostalta Morvan le linn na céime Pléicéiní, leagadh amach teicteonaic na timpeallachta sin: is éard atá i Masaíf Morvan, mar gheall air sin, speir chun tosaigh ar an Massif Central sa chuid thoir dheas de shraitheanna dríodair Imchuach Pháras.

Ós rud é gur gearradh doilíne Abhainn Cure i sraith fhada dhríodair ina bhfuil cineálacha cloiche boige agus crua anuas ar a chéile, tá cuma coire uirthi ina bhfuil sraith cnocán agus fánaí míchothroma cruthaithe ag an gcreimeadh a bhfuil a n-aghaidh ó dheas agus soir go príomha. Mar gheall ar na cnocán agus na cuaistí sin go léir, tá tírdhreach faoi leith ag suíomh Vézelay laistigh den Bhurgúin.

Tá na fíonghoirt lonnaithe ar fhánaí géara Abhainn Cure agus ar na gleannta beaga ar a taobhanna, ag airde atá idir 250 agus 300 méadar. Ar an mbruach clé, is éard atá san fhostratam marla agus aolchloch ó lár na Tréimhse Iúrasaí, ach is éard atá i bhfánaí an bhruaigh dheis sraith ar mó a bhfaightear marla agus cré ón Tréimhse Iúrasach Luath inti.

I measc shaintréithe na bhfíonghort ard, tá ithreacha dromchla atá tanaí de dheasca creimthe, ar minic iad a bheith clochach, gan mórán ithreach míne, agus atá ag luí ar bhuncharraig aolchloiche chorraithe athraithe.

Os a choinne sin, ar lár na bhfánaí agus i dtreo a mbun, éiríonn na hithreacha níos doimhne de réir a chéile. Is é atá iontu sraith snaíochair aolchloiche atá ilchineálach ó thaobh doimhneachta agus mhéid na gcloch de, a n-áirítear inti sraitheanna doimhne aolchloiche agus créúla a eascraíonn as síonchaitheamh na mbuncharraigeacha éagsúla: aolchloch chrua, aolchloch mharlach agus marla.

Aeráid úr mhuirí atá i réigiún Vézelien, rud a fhágann go dtiteann an bháisteach go minic is go flúirseach ann. 800 mm de bháisteach a thiteann in aghaidh na bliana, rud a fhágann go bhfuil Vézelien an-éagsúil le réigiúin bheaga eile fíonóireachta de chuid na Burgúine. Ó tharla go bhfuil sé chomh cóngarach sin do Mhasaíf Morvan, bíonn an aimsir fliuch san earrach, te agus stoirmiúil sa samhradh agus cuíosach dian sa gheimhreadh, tráth a bhíonn fíorbhaol seaca ann freisin.

Raonta leathana teochta a bhíonn ann in aghaidh an lae agus in aghaidh na bliana, rud a fhágann gné ilchríochach ar aeráid Vézelien. Go deimhin, sa gheimhreadh, is minic a thiteann an teocht go dtí thart ar -10 °C. Sa samhradh, ní annamh teocht 30 °C a bheith ann. Is mó an mheánéagsúlacht san íosteocht agus san uasteocht in Vézelien ná in Auxerrois, nó in Côte d’Or fiú, cé nach bhfuil mórán eatarthu. Is féidir an éagsúlacht sin a bheith suas le 4 °C i gcás na híosteochta agus suas le 8 °C i gcás na huasteochta.

8.2. Tuairisc ar na tosca daonna a bhfuil baint acu leis an nasc

Tá cáil ar an limistéar fíonóireachta as ucht a chuid fíonta ardcháilíochta, mar a léiríonn doiciméad ó 1137 a bhaineann le cáin ar na fíniúnacha, mar aon le doiciméad a bhaineann le dáileachtaí áirithe ar a dtugtaí Clos-au-Duc i gceantar Nanchêvres i mbardas Saint Père, ar le Diúc na Burgúine iad. In 1816, níor fhág an scríbhneoir Jullien fíon Vézelay ar lár in Topographie de tous les vignobles connus [Topagrafaíocht na bhfíonghort aitheanta uile], saothar inar luaigh sé go mbaineann dáileachtaí Clos de Vézelay le tríú aicme thogha na bhfíonta.

Tháinig forbairt ar dhíolachán fhíon Vézelay go dtí deireadh an 19ú haois mar gheall ar an ngréasán aibhneacha lenarbh fhéidir é a aistriú go Páras. Nuair a bhain míola fíniúna Auxerrois amach in 1884, chuir siad stop leis an dul chun cinn sin agus ba gheall nár fágadh aon chuid den limistéar fíonóireachta dá ndeasca.

In éagmais acmhainní daonna de dheasca thréigean na dtuaithe, níor cuireadh tús le hathchóiriú an limistéir fíonóireachta ach go dtí na 1970í, ar athchóiriú é a rinneadh ar spreagadh ó ghrúpa beag feirmeoirí agus a bhuí le tacaíocht ón gComhairleoir Ginearálta, Paul Flandin. In 1974, bunaíodh comharchumann le haghaidh athchóiriú an limistéir fíonóireachta.

Cuireadh na chéad fhíniúnacha chun triail a bhaint as cineálacha fíniúna, dlúis phlandála agus modhanna treoraithe éagsúla. Níorbh fhada gur dhírigh na fíonghoirt ar fhíonta geala ardcháilíochta a tháirgeadh go príomha, ar fíonta iad a dhéantar as fíniúnacha Chardonnay B, a chuirtear go dlúth agus a mbaineann táirgeacht íseal leo.

Níorbh fhada ach oiread gur tháinig an limistéar fíonóireachta ar shainiúlacht dá chuid féin laistigh de thírdhreach talmhaíochta fálaithe.

Bunaíodh comharchumann in 1990, arbh é ab aidhm dó na fíonta a tháirgeadh agus a dhíol, rud a bhí ina chuidiú mór le forbairt an fhíonsaothraithe. Is éard atá i leath d’earnáil áitiúil an fhíonsaothraithe baill an chomharchumainn: oibreoirí áitiúla a bhíonn i mbun na feirmeoireachta measctha agus an fhíonsaothraithe ar ghabháltais bheaga. Is éard atá sa leath eile di fíonsaothraithe éagsúla a mbíonn gabháltais á saothrú acu atá thart ar 10 heicteár, fíonsaothraithe a shocraigh iad féin a bhunú in Vézelay chun an díolachán fíona i mbuidéil a fhorbairt, agus geall á chur acu ar an sonrúchán nua sin agus ar líon mór turasóirí ar an áit.

Nuair a chuirtear san áireamh gur bhain na ceithre bhardas Asquins, Saint-Père, Tharoiseau agus Vézelay le limistéar geografach shonrúchán “Bourgogne” in 1989, teorannú dáileachta an limistéir sin in 1992, agus gur aithníodh ar deireadh an t-ainm geografach forlíontach “Vézelay” ina chuid de shonrúchán “Bourgogne” in 1998, is léir a thiomanta atá fíonsaothraithe Vézelay i gcónaí an ardcháilíocht a bhaint amach.

8.3. Idirfheidhmeanna cúisíocha

Agus é scartha ó Auxerrois sa tuaisceart agus ó Côte d’Or sa deisceart, is réigiún neamhspleách é Vézelien, ó thaobh na tíreolaíochta de. Mar gheall air sin agus sainiúlacht a gheolaíochta, is réigiún fíonóireachta ar leith é. Cé gur bheag nár scriosadh limistéar fíonóireachta Vézelay de dheasca ghéarchéim na míola fíniúna tá an-chuid staire ag baint leis a théann siar go Ré na Rómhánach. Is léiriú é an leanúnachas sin ar oiriúnacht an tsuímh sin – ar bhruacha Abhainn Cure agus é ag rith tríd an Masaíf Morvan – chun fíonta ardcháilíochta a tháirgeadh.

Fásann na fíniúnacha a ngabhann an sonrúchán “Vézelay” leo ar fhánaí aolchloiche agus ar fhánaí marlacha aolchloiche Vézelien, fánaí a bhfuil a n-aghaidh ó dheas, soir agus soir ó dheas, agus a bhfuil foscadh acu ó ghaotha fuara an tuaiscirt. Is fabhracha iad na coinníollacha sin chun cineál fíniúna traidisiúnta de chuid na Burgúine a shaothrú: Chardonnay B.

Imríonn cóngaracht Mhasaíf Morvan – agus na cnoic arda choillearnacha uirthi – tionchar ar an aeráid áitiúil, caomhnaítear, de bharr na haeráide sin aigéadacht na bhfíonchaor agus tugtar tuilleadh úire do na fíonta geala, rud atá ina bhunús le sainiúlacht na bhfíonta i gcomparáid le fíonta eile na Burgúine. Mar gheall ar ghnéithe an tírdhreacha mórthimpeall, mar shampla an rilíf agus an chóngaracht d’fhoraoisí Morvan, cuirtear freisin leis an úire sin sa bhéal.

Tá na saintréithe sin, mar gheall ar an aeráid áitiúil níos úire, ina mbunús le sainiúlacht fhíonta Vézelay i gcomparáid le fíonta geala eile na Burgúine. Is leis sin a fhorbraítear iontu dea-bholadh bláthanna bána (acáise agus sceach gheal).

Sna fíonghoirt, cloítear le traidisiún plandála na Burgúine, mar atá dlús ard plandála, an ghearrphrúnáil agus treilisí. Is mar gheall ar na modhanna fíonóireachta agus na tréimhsí aosaithe measartha gearr a fhaightear na tréithe ar leith a bhaineann le fíonta AOC (STFC) “Vézelay” . Is iad na saintréithe orgánaileipteacha is mó a bhaineann leo úire, blas mianraí agus dea-bholadh bláthach.

Tá áit na bhfíonghort glactha acu arís laistigh de thírdhreach Vézelien de réir a chéile, agus iad suite ar na suímh is fabhraí. Mar shampla, tá cuma an-Bhurgúnach ar an suíomh mór le rá, Baisleac Vézelay, suíomh a bhfuil fíniúnacha agus féaraigh thart timpeall uirthi ar fad.

9. Coinníollacha fíor-riachtanacha eile

Limistéar i ndlúthghaireacht

Creat dlíthiúil:

Reachtaíocht náisiúnta

Cineál an choinníll bhreise:

Maolú maidir le táirgeadh sa limistéar geografach críochaithe

Tuairisc ar an gcoinníoll:

An limistéar i ndlúthghaireacht, ina bhféadfar, de mhaolú, an fhíonóireacht a dhéanamh agus na fíonta a tháirgeadh agus a aosú, áirítear ann na bardais seo a leanas de chuid roinn Côte-d’Or: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chambœuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-le-Grand, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Vauchignon, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée agus Vougeot.

An limistéar i ndlúthghaireacht, ina bhféadfar, de mhaolú, an fhíonóireacht a dhéanamh agus na fíonta a tháirgeadh agus a aosú, áirítear ann na bardais seo a leanas de chuid roinn Rhône:

Alix, Anse, L’Arbresle, Les Ardillats, Arnas, Bagnols, Beaujeu, Belleville, Belmont-d’Azergues, Blacé, Le Bois-d’Oingt, Le Breuil, Bully, Cercié, Chambost-Allières, Chamelet, Charentay, Charnay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dareizé, Denicé, Dracé, Emeringes, Fleurie, Frontenas, Gleizé, Jarnioux, Juliénas, Jullié, Lacenas, Lachassagne, Lancié, Lantignié, Légny, Létra, Liergues, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Oingt, Les Olmes, Le Perréon, Pommiers, Pouilly-le-Monial, Quincié-en-Beaujolais, Régnié-Durette, Rivolet, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-d’Ardières, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Laurent-d’Oingt, Saint-Loup, Sainte-Paule, Saint-Romain-de-Popey, Saint-Vérand, Salles-Arbuissonnas-en-Beaujolais, Sarcey, Taponas, Ternand, Theizé, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux agus Villié-Morgon.

An limistéar i ndlúthghaireacht, ina bhféadfar, de mhaolú, an fhíonóireacht a dhéanamh agus na fíonta a tháirgeadh agus a aosú, áirítear ann na bardais seo a leanas de chuid roinn Sâone-et-Loire:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-lès-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-National, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-la-Loyère, Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Massy, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse, Vinzelles agus Viré.

An limistéar i ndlúthghaireacht, ina bhféadfar, de mhaolú, an fhíonóireacht a dhéanamh agus na fíonta a tháirgeadh agus a aosú, áirítear ann na bardais seo a leanas de chuid roinn Yonne:

Accolay, Aigremont, Annay-sur-Serin, Arcy-sur-Cure, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Champvallon, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cravant, Cruzy-le-Châtel, Dannemoine, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Mouffy, Moulins-en-Tonnerois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Sainte-Pallaye, Sainte-Vertu, Sarry, Senan, Serrigny, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézinnes, Villeneuve-Saint-Salves, Villiers-sur-Tholon, Villy, Vincelles, Vincelottes, Viviers, Volgré agus Yrouerre.

Aonad geografach níos lú

Creat dlíthiúil:

Reachtaíocht náisiúnta

Cineál an choinníll bhreise:

Forálacha forlíontacha a bhaineann le lipéadú

Tuairisc ar an gcoinníoll:

Agus fíonta lena ngabhann an sonrúchán tionscnaimh faoi chosaint á lipéadú, féadfar ainm aonaid gheografaigh níos lú a shonrú, ar choinníoll an mhéid seo a leanas:

— ainm áite is ea é atá sa chlár talún;

— bíonn sé le feiceáil ar an dearbhú buainte.

Na litreacha a úsáidfear chun ainm na háite sa chlár talún a phriontáil, ní bheidh siad níos mó ná leath de mhéid na litreacha ina scríobhtar ainm an tsonrúcháin tionscnaimh faoi chosaint, ó thaobh airde ná leithid de.

Aonad geografach níos mó

Creat dlíthiúil:

Reachtaíocht náisiúnta

Cineál an choinníll bhreise:

Forálacha forlíontacha a bhaineann le lipéadú

Tuairisc ar an gcoinníoll:

Agus fíonta lena ngabhann an sonrúchán tionscnaimh faoi chosaint á lipéadú, féadfar an t-aonad geografach níos mó “Vin de Bourgogne” nó “Grand Vin de Bourgogne” a shonrú.

An cineál fíniúna a lua

Creat dlíthiúil:

Reachtaíocht náisiúnta

Cineál an choinníll bhreise:

Forálacha forlíontacha a bhaineann le lipéadú

Tuairisc ar an gcoinníoll:

I gcás ina sonrófar an cineál fíniúna ar an lipéad, ní bheidh an tásc sin sa réimse radhairc céanna leis na tásca éigeantacha, agus priontálfar é le litreacha nach bhfuil níos mó ná 2 milliméadar.

Tagairt d’fhoilsiú na sonraíochta

https://info.agriculture.gouv.fr/gedei/site/bo-agri/document_administratif-e788615d-fc6a-4b06-97a9-2171414b470c

(1) IO L 347, 20.12.2013, lch. 671.